|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o raspoređivanju sredstava iz Proračuna Koprivničko-križevačke županije za financiranje političkih stranaka zastupljenih u Županijskoj skupštini Koprivničko-križevačke županije za 2020. godinu |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za poslove Županijske skupštine i pravne poslove  |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga Odluke. Jedinicama lokalne i područne (regionalne) samouprave prepušteno je da samostalno odrede iznos sredstava koji će osigurati u svojim proračunima za redovito godišnje financiranje političkih stranaka i članova predstavničkih tijela izabranih s liste grupe birača, dok su uvjeti i način financiranja precizno definirani Zakonom o financiranju političkih aktivnosti i izborne promidžbe („Narodne novine“ broj 29/19. i 98/19.).U Županijskoj skupštini, koja je sastavljena od 41 člana, mandate dijeli 9 političkih stranaka.Radi očekivanog znatnog smanjena prihoda Koprivničko-križevačke županije vezanih uz ekonomske posljedice uzrokovane epidemijom bolesti COVID-19 te nužno zbog poduzimanja potrebnih mjera za održavanje likvidnosti poslovanja kao i solidarnosti s poslodavcima i radnicima u privatnom sektoru, kojim su ugroženi poslovanje i radna mjesta, kao i s službenicima i namještenicima Koprivničko-križevačke županije izrađen je Nacrt Odluke oraspoređivanju sredstava iz Proračuna Koprivničko-križevačke županije za financiranje političkih stranaka zastupljenih u Županijskoj skupštini Koprivničko-križevačke županije za 2020. godinu. Predloženom Odlukom planirana sredstva za financiranje političkih stranaka zastupljenih u Županijskoj skupštini Koprivničko-križevačke županije **smanjuju se za 50%.** Prijedlogom nove Odluke **sredstva za djelatnost županijskih političkih stranaka iznosila bi 257.500,00 kuna.**U skladu s zakonskim odredbama, na 9 političkih stranaka zastupljenih u Županijskoj skupštini Koprivničko-križevačke županije proveden je raspored sredstava osiguranih političkim strankama u Proračunu Koprivničko-križevačke županije za 2020. godinu, godišnji iznos od 6.160,29 kuna po članu te dodatno političkim strankama po članu podzastupljenog spola 616,03 kuna |
| Datum dokumenta | travanj 2020. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Javno savjetovanje trajalo je 12 dana te je bilo otvoreno od 15. pa do 26. travnja 2020. godine.- |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica Bukovčan | Datum:27. travnja 2020. |

KLASA: 011-04/20-01/5

URBROJ: 2137/1-02/03-20-2

Koprivnica, 27. travnja 2020.